Camille Perl
De Camille Perl gebuer den 13. Oktober 1938 zu Mamer a gestuerwen den 21. Juli 2018 zu Roum, war e lëtzebuergesche Geeschtlechen a Prelat am Vatikan beim Hellege Stull.

Nodeem hie Paschtouer an de Paren Éiter (1974-1979), Clausen an Neiduerf war, gouf en 1985 vum Bëschof Jean Hengen op Roum geschéckt. Vun 1988 bis Mäerz 2008 war hie Sekretär vun der neigegrënnter Pontifikaler Kommissioun Ecclesia Dei. Den 13. Mäerz 2008 gouf hie Vizepresident vun där Kommissioun.

Ecclesia Dei ass eng Kommissioun, där hir Missioun dora besteet, d'Unhänger vun der Fraternité Pie X vum Monseigneur Lefebvre erëm an de Schouss vun der kathoulescher, vum Vatikan kontrolléierter Kierch zeréckzeféieren.

Dem Camille Perl seng Chancen, fir am Vatikan eng weider héich Carrière ze maachen, goufen deemools a verschidde kierchleche Kreesser als héich ageschat.

Mä du koum alles anescht, an de Monsignore Perl gouf den 8. Juli 2009 an d'Pensioun geschéckt. Säin Nofollger gouf den Äerzbëschof Joseph Augustine Di Noia.

Literatur 
 Raymond Reuter: 100 Lëtzebuerger ronderëm d'Welt, S. 148: Camille Perl, 2003, Éditions Luxnews, ISBN 2-9599932-2-5

Um Spaweck
 Kuerz Biographie op katholisches.info

Gebuer 1938
Gestuerwen 2018
Benediktiner
Lëtzebuergesch Paschtéier